שרה אליסון

שרה אליסון (באנגלית: Sara Ellison; נולדה ב-1975 בקנדה) היא פרופסורית לאסטרונומיה באוניברסיטת ויקטוריה<ref></ref><ref name=":0"></ref>. תחומי עיסוקיה העיקריים הם אסטרונומיה חוץ-גלקטית, מיזוג גלקסיות, למידת מכונה, וגרעינים גלקטיים פעילים<ref name=":0" /><ref name=":1"></ref>. אליסון הצליחה לייצר מודלים אשר יכולים לחזות את ההשפעה של אינטראקציה בין גלקסיות על ההתנהגות והתפתחות של אותן גלקסיות<ref name=":1" />. אליסון זכתה במגוון פרסים והוקרות והיום מכהנת כנשיאת האגודה הקנדית לאסטרונומיה<ref name=":3"></ref>.

== רקע והשכלה ==
אליסון למדה בבית ספר לבנות בלבד, והייתה התלמידה היחידה לפיזיקה בכל בית הספר. אודות לתפיסתה המהירה ולסקרנותה, שרה נהגה לסיים את מטלותיה הכיתתיות במהרה ובשאר הזמן שוחחה עם המורה שלה על אסטרונומיה, מה שגרם לה להתעמק בנושא<ref name=":4"></ref>.

בשנת 1993, אליסון נרשמה ללימודי פיזיקה ומדעי החלל באוניברסיטת קנט, אנגליה. ב-1997, התחילה את לימודי הדוקטורט שלה באוניברסיטת קיימברידג' שבאנגליה וסיימה אותם בשנת 2000. מ-2000 עד 2003 עבדה בתור חברה בארגון ESO (המצפה האירופי הדרומי) בצפון צ'ילה, שם הדריכה קבוצות אך גם התחילה את עבודתה המחקרית. בשנת 2003 הצטרפה לאוניברסיטת ויקטוריה שבקנדה בתור עוזרת מרצה ובאותה שנה גם נבחרה לקבל את התואר Canada Research Chair תואר אשר ניתן לחוקרות וחוקרים מבטיחים על ידי הממשלה הקנדית. ב-2014 קיבלה תפקיד של פרופסור באוניברסיטת ויקטוריה שבקנדה<ref name=":2"></ref>.

== פעילות מחקרית ==
נושאי המחקר העיקריים של אליסון הם השפעת הסביבה על התפתחות גלקסיות וקווי ספיגה בגופים מעין כוכביים. המחקר שלה על גופים מעין כוכביים (קוואזר) התעסק בעיקר בכימיה של גזים לאורך קו הראייה לגופים מעין כוכביים<ref name=":1" />.

בשנים האחרונות, אליסון מתעסקת במודלי הדמיה וכלים טכנולוגיים אחרים אשר יכולים לסייע בהבנה מעמיקה ונרחבת אודות אינטראקציות ותופעות בין גרמי שמיים. היא עוסקת בתכנון ופיתוח של מודלי הדמיה, למידת מכונה ובינה מלאכותית ומתעסקת גם בשימוש במודל דיגיטלי 'סלואן' למיפוי גלקסיות (Sloan Digital Sky Survey או SDSS) על מנת לגלות יותר על ההשפעה של אינטראקציות בין זוגות של גלקסיות על התפתחות גלקסיות ומיפוי של גרעינים גלקטיים פעילים<ref name=":1" /><ref></ref>.

אליסון מובילה במחקר אקדמי אסטרונומי במדדים של השפעה גלובלית. היא הוציאה מעל 100 מאמרים וצוטטה מעל 10,000 פעמים<ref name=":2" /><ref name=":5"></ref>.

== תרומה לקהילה והסברה מדעית ==
בנוסף לעבודתה בתור אסטרונומית אליסון מתעסקת בהסברה מדעית מ-1992. מ-1992 עד 1993 עבדה בתור מורה למדעים בבית ספר יסודי. בשנים 1998–1999 הוזמנה להיות מנחה בבית ספר תיכון באנגליה, ובשנים 2000 עד 2003 הנחתה סיורים ציבוריים במתקני ESO בצ'ילה. בשנת 2010 התנדבה להסביר על אסטרונומיה ל-250 ילדים מבורקינה פאסו<ref name=":6"></ref>.

פעילויות ההסברה של אליסון משתרעות למגוון רחב של קהלים, כולל הקהל הרחב, סטודנטים לתואר ראשון ושני, ותלמידי בית ספר<ref name=":6" />. מתוך דבריה: "אסטרונומיה היא אחד מענפי המדע שקוסמים לכל כך הרבה אנשים בגלל שהיא מאפשרת לנו להבין את השאלות החשובות של מי אנחנו ומאיפה באנו, ולאן היקום הולך בסופו של דבר"<ref name=":5" />.

== תקשורת ==
בשנת 2016 היא הופיעה בתוכנית הרדיו "Quirks & Quarks" של ה- והשיבה על שאלה בנוגע לאתרי נחיתה על הירח<ref></ref>. בנוסף לכך, בראיון ב-2015 עם ה- דיברה על איך בכלל התחילה להתעניין באסטרונומיה<ref name=":4" />.

ב-2020, אליסון התערבה במשבר פוליטי בהוואי בנוגע לבניית טלסקופ בגובה 30 מטר בהר שנחשב קדוש לחלק מהילידים בהוואי. אליסון הגיבה כשנשאלה על מה תפקיד האסטרונומים במשבר וענתה: "זה לא ההחלטה שלנו, זו ההחלטה של הילידים ההוואיים ומדינת הוואי אם אנחנו מתקבלים בברכה או לא. ואם לא, אז לא נבוא"<ref></ref>.

== פרטים אישיים ==
התחביבים של אליסון כוללים ציור באקריליק על קנבסים מתוחים, נגינה בכינור וצלילה חופשית<ref></ref><ref></ref><ref></ref>. בנוסף לכך, אליסון אוהבת לטייל ועד כה הייתה במעל 60 מדינות שונות<ref></ref>. אליסון אוהבת ריצה, שחייה וטריאתלונים וזכתה במקום ראשון לנשים בתחרות ריצה גם ב-2010 וגם ב-2013<ref></ref>.

== פרסים והוקרות ==
* 2020-2022: נשיאה, <ref name=":3" />.
* 2020: פרס REACH לחוקרים מצטיינים מטעם אוניברסיטת ויקטוריה<ref></ref>.
* 2018-2020: סגן נשיאה, האגודה הקנדית לאסטרונומיה<ref name=":3" />.
* 2015: חברה נבחרת של המכללה של האגודה המלכותית של קנדה (Royal Society of Canada) לחוקרים חדשים<ref></ref>.
* 2014: (Rutheford Memorial Medal) בפיזיקה של האגודה המלכותית של קנדה<ref name=":2" />.
* 2009: פרס מחקר להצטיינות בפקולטה למדעים<ref></ref>.
* 2007: פרס "Discovery Accelaration" מטעם המועצה למדעי הטבע והנדסה (NSERC) של קנדה<ref name=":2" />.
* 2004: מרצה באובנדן מטעם האגודה המלכותית לאסטרונומיה בקנדה<ref name=":2" />.
* 2004: פרס אנני ג'אמפ קאנון לאסטרונומיה מטעם <ref></ref>.
* 2001: פרס על עבודת דוקטורט מטעם האגודה המלכותית לאסטרונומיה (מקום שני)<ref name=":2" />.

== הערות שוליים ==

קטגוריה:אסטרונומיות קנדיות
קטגוריה:אסטרונומים קנדים
קטגוריה:קנדיות שנולדו ב-1975
קטגוריה:קנדים שנולדו ב-1975
קטגוריה:זוכות פרס אנני ג'אמפ קאנון